JohanHeinsen/ENO huggingface dataset:
Aarhuus Stifts-Tidende, 1842-03-15
At det Kongelige svenske og norske Consulat-Contoir og Stempelpapiir=Forhandlingen forbliver ligesom hidindtil i Gaarden Ns 411 hos Hr. Kjøbmand Ahlmann, bekjendtgjøres herved. Fredericia, den 12te Marts 1842. Seelmuyden.
Aarhuus Stifts-Tidende, 1842-03-15
En Gaard i Bottrup, Bjerre Herred, Ølsted Sogn, 1 Miil fra Horsens, er at faae tilkjøbs. Gaarden staaer for Hartkorn 3 Tdr. 4 Skpr., hvorpaa kan holdes 5 Heste, 14 a 16 Creaturer, og 15 Faar. Den aarlige Udsæd er 6 Tdr. Rug, 7 Tdr. Byg, 14 Tdr. Havre, 1 Tde. Boghvede, foruden Ærter og Kartofler, samt fornøden Tørvejord. Gaarden kan faaes strax, med eller uden Besætning, naar man henvender sig til Eieren Jens Rasmussen.
Aarhuus Stifts-Tidende, 1842-03-15
Neder. Mølle pr. Horsens er til 1ste Mai en Condition ledig for en Mestermollesvend, helst ønskes En, som har lært saameget af Møllebyggeriet, at han kan holde Tøiet vedlige. Tillige er til samme Tid en Condition ledig for en anden Møllesvend, men uden gode Anbefalinger nytter det ikke at melde sig. Reflecterende ville snarest henvende dem til Eieren T. Andersen.
Aarhuus Stifts-Tidende, 1842-03-15
En fortrinlig god Mølle=Eiendom med 5 Qværne i bedste Stand, beliggende i en af de frugtbareste og folke rigeste Egne i Jylland, kan faaes i Forpagtning paa flere Aar, fra Maiddag førstkommende. Adressecontoiret i Aarhuus meddeler nærmere Underretning.
Aarhuus Stifts-Tidende, 1842-03-15
Hos Undertegnede kan faaes tilkjøbs en Jordlod paa 3 Skpr. 3 Fdkr. Hartkorn, beliggende paa Holme Mark ved Aarhuus, hvorpaa er Torvejord, Hobjergning og Gjerdselhugst. Poul Jensen i Holme.
Aarhuus Stifts-Tidende, 1842-03-15
Da jeg har overtaget Blegen udenfor Vesterport, paa den saakaldte Gaasemaae, saa anbefales herved samme til Enhver, som ønsker Lærred eller Garn bleget, og vilde Vedkommende behageligst aflevere dette til Hr. Handelsbetjent Kruse. For selve Tøiet, samt dets ordentlige og gode Behandling, indestaaer Undertegnede. C. Langballe.
Aarhuus Stifts-Tidende, 1842-03-15
Skipper S. Lane afgaaer til Aalborg sidst i denne eller først i næste Uge og medtager Stykgods.
Aarhuus Stifts-Tidende, 1842-03-15
En theologisk Candidat søger en Huuslærerplads, og vil kunne tiltræde samme, saasnart Vedkommende maatte ønske det. Det bemærkes, at han baade kan skrive og tale det tydske Sprog. Frankerede Breve eller Biller ter, under Mærket: C. F. 42 og indeholdende de fornødne Oplysninger, bedes indsendte til Redactionen af Aarhuus Stiftstidende. En rask Dreng af god Opdragelse og som regner og skriver godt, kan strax blive anbragt ved en Colonial Handel i en af Jyllands største Kjøbstæder. Nærmere Oplysning faaes paa Adressecontoiret i Aarhuus. Underhaanden kan faaes tilkjøbs Ege- og Fyrtømmer, Fjel, Dørre, Tagsteen og endeel Egeplanker, samt en Torden Afleder. Aarhuus, den 14de Marts 1842. Lemming, Rosensgade Nr 161.
Aarhuus Stifts-Tidende, 1842-03-15
Sammesteds kan en Stue og et Sovekammer faaes til Leie.
Aarhuus Stifts-Tidende, 1842-03-15
For Tilstedebringelsen af en bruun langhaaret ung Tæve=Hund, som lyder Navnet Tjenny, der er bortkommen fra Justitsraad Seidelins Gaard, loves en Douceur.
Aarhuus Stifts-Tidende, 1842-03-17
84 No 43.
Aarhuus Stifts-Tidende, 1842-03-17
Torsdagen. den 17de Marts. Den til Forsendelse. med Brevposterne. Kongelig allernaadigst alene privilegerede Aarhuus Stiftstidende. Udgives 4 Gange ugentlig af Overkrigscommissair A. F. Elmquist. Redigeres af H. F. Elmquist, Cand. phill.
Aarhuus Stifts-Tidende, 1842-03-17
Fædrelandet. Hs. Excell. Finantsministeren Grev Moltke har communiceret Foreningen til Statsgjældens Afbetaling ved frivillige Bidrag", at Hs. M. Kongen allernaadigst har bifaldet Sammentrædelsen af en Committee for at modtage Bidragene, der skulle anvendes i det tilsigtede Øiemed, og at Hs. Majestæt, skjøndt Allerhøistsamme antager de bestemte aarlige Afdrag paa Statsgjælden at være betryggende for Statens Credit, dog ei har taget i Betænkning at modtage Tilbudet, der ei alene umiskjendeligen vidner om den bedste Villie, men ogsaa har givet Allerhøists. et kjært og utvetydigt Beviis paa et trofast Folks Kjærlighed til Fædrelandet. (Uddr. af Big. Td.)"Dagen" udtaler sig misbilligende over Projectet ang. Statsgjældens Afbetaling ved frivillige Bidrag. og siger, at dette Project vil forøge den Forlegenhed, hvori vi maa antage, at den indgivne Adresse ikke kan andet end have sat Hs. Majestæt, idet Allerhøistsamme vel paa den ene Side ikke kan andet end med Naade optage en Bestræbelse, der i al sin Misforstand, dog er udsprungen af Fædrelandskjærlighed og Hengivenhed for Regjeringen, medens det paa den anden Side vistnok maa erkjendes, at dette Project ikke har nogen sund Rod."
Aarhuus Stifts-Tidende, 1842-03-17
Hs. M. Kongen har allernaadigst bifaldet, at den i Carlshutte Jernværk ved Rendsborg anstilles et Forsøg med at smelte Myremalm fra Silkeborg Egnen, og at det fornødne Qvantum Malm skal som Tørv føres, dertil.
Aarhuus Stifts-Tidende, 1842-03-17
Da det er et vidt udbredt Rygte, at General von Scholten for Øieblikket skulde befinde sig i Paris hvor han skulde ønske at oppebie Hs. Majestæts Ordre, hvilket naturligviis har bragt den fine Verdens Conjecturevne i almindelig Bevægelse, finde vi os foranledigede til at bemærke, at Hr. v. Scholten for Tiden befinder sig paa sin Post i Vestindien, men har tilskrevet Hs. Majestæt, at han for sin Sundheds Skyld agtede med den franske Admiral Arnous at reise til Frankrig, naar denne har tilendebragt sin Mission til Hayti, men strax vilde begive sig tilbage. til Vestindien, med mindre han i Paris maatte forefinde Hs. Majestæts Ordre om at komme til Danmark. Det vil altsaa sikker vare 3 Maaneder, forinden General v. Scholten kan være i Europa. (Forl.)
Aarhuus Stifts-Tidende, 1842-03-17
En dansk Skibsrheder samt en for sit Mod og sin Erfaring bekjendt Skibsfører skulle være blevne enige om at foranstalte en Expedition rundt om hele Jordkloden, blot indrettet for Passagerer, der i et Tidsrum af 2 Aar skulle anløbe alle tre Verdensdele, og hvorved imellem 20 og 30 Passagerer ville kunne gjøre denne interessante og lærerige Reise for den billige Betaling af 5000 Mk. Banco. - Mæglerne Schjøtt & Hochbrandt bekjendtgjøre, at hvis et tilstrækkeligt Antal Passagerer melder sig, vil et Skib i Løbet af April Maaned afgaae fra Kjøbenhavn til Australien.
Aarhuus Stifts-Tidende, 1842-03-17
J det sidste J af Juridisk Ugeskrift, meddeles en sidst i f. A. ved Hof= og Stadsretten paakiendt Justitssag mod Anne Cathrine Lahn, der bl.A. for et hende overbeviist uteerligt Forhold med en Mand i Kjøbenhavn idømtes 2 Aars Forbedringshuusstraf. Denne Sag er af megen psychologisk Jnteresse, men dens nøiere Details ere af saadan Beskaffenhed, at de ei kunne meddeles i dette Blad. Og hvad der gjør samme Sag endnu mere mærkelig er den Omstændighed, at det ikke er lykkedes Khvns iøvrigt saa virksomme Politi at faae den i Dommen ommeldte Mandsperson opdaget, idet han for Moralens Domstol utvivlsomt er langt mere strafskyldig end Fruentimmeret, der rimeligviis kun af Trang har ladet sig forlede til det, hvorfor hun nu hensidder i Forbedringshuset. Hiin Persons Jkkeopdagelse hedder det fremdeles i bemeldte Ugeskrift – er saameget mere mærkelig, som det af Forhørene kan sees at flere af Khvns offentlige Fruentimmer, som endog have givet ham et for hans ovenanførte Forhold lidet smigrende Øgenavn, i det mindste af Udseende ret vel kjende ham.
Aarhuus Stifts-Tidende, 1842-03-17
J Sjælland ere nu Amtsraadvalgene begyndte. Den 8de de, blev i Svinninge Kro foretaget Valg af Medlemmer til Holbeks Amtsraad. Af Godseierklassen bleve valgte til Amtsraader: Kammerjunker Bornemann til Bjergbygaard; Etatsraad Estrup til Kongsdal; og Geheimeconferentsraad Moltke til Aagaard; og til Suppleant: Kammerherre Castenschjold til Hørbygaard og Hagested. Af de mindre Landeiendomsbesidderes Classe valgtes til Amtsraader: Capt. Jespersen til Gronneberggaard; Sognefoged Jens Christensen i Store Fuglede, og Kammerraad Rothe til Lerchenfeld; samt til Suppleant: Sognefoged P. Davidsen i Hellestrup. - J Sorøe Amt er Mødet for de mindre Landeiendomsbesiddere berammet til næstk. 5te April. Som man erfarer, skulle vælgernes Opmærksomhed være henvendt der paa følgende Mænd, Postsecretair Bojesen til Skovsgaard, Pastor Thisted i Gyrstinge, Kammerraad Nygaard til Frederikskilde, Pastor Oldenborg i Sorterup, Godsinspecteur ved Sorøe Academie Justitsraad Povelsen, kgl. Godsinspecteur Justitsraad Richter til Liselund, og Propr. Thomsen til Adamshøi. (Dan.)
Aarhuus Stifts-Tidende, 1842-03-17
Som bekjendt er den yngre af de to Baptister Mønster bleven ført som Arrestant til Sorøe, hvorfra han nu senere er bragt til Slagelse, for der at afgive Forklaringer i Anledning af nogle af ham foretagne Daabshandlinger, og for rimeligen dersteds at lide Tiltale for sin i saa Henseende udviste Fremfærd. Da hans i Kjøbenhavn tilbageblevne. Kone imidlertid er bleven saa syg, at Lægen har forberedt Familien paa hendes nærforestaaende Endeligt, har Mønster ansøgt om at maatte forflyttes til Kjøbenhavns Arrest, for at kunne tage Afskeed med sin Hustru, men denne Bøn er af Cancelliet, efter Sigende foranlediget ved en Erklæring fra Amtmanden over Sorøe Amt, bleven afslaaet. (Fædrel.)
Aarhuus Stifts-Tidende, 1842-03-17
Hs. M. Kongen har allernaadigst behaget at lade Sit eget Bibliothek i Odense, bestaaende af 5000 Bind udmærkede Værker i forskjellige Fag, staae aabent til Publikums Afbenyttelse. Jfølge en allerh. Bestemmelse skal dette Bibliothek aarlig forøges ved Doubletter fra det kgl. Haandbibliothek. Bibliothekar posten er overdraget til Dr. Kalkar.
Aarhuus Stifts-Tidende, 1842-03-17
Sognepræsten for det fyenske Skolelærer-Seminarium i Skaarup, Amtsprovst Wedel, feirede den 2den Marts sit halvthundredaarige Embedsjubilæum. Herved fandt den Mærkelighed Sted, at hans første Confirmander – nu aldrende Mænd, stode opstillede i Kirkens Gang. Taler holdtes af Stiftets Biskop, Dr. Faber, og af Stedets Capellan, Hr. Engelsted.
Aarhuus Stifts-Tidende, 1842-03-17
Fra Haderslev hedder det i Ove Th. Avis: Endskjøndt man i Udryddelseskrigen mod Danskheden her endnu ikke har aabnet noget nyt Felttog, som kunde stilles ved Siden af de Apenrader Felttoge mod hele og femtedeel Rigsbankskillinger og Ditto "Orla Lehmann, obgleich er ein Dane ist, saa mangler det dog her ingenlunde paa Beviser af lignende Heltemod i denne Krig. J Mangel af Leilighed til at kjølne Hadet mod den danske Nation ved offentlig Fremtræden, rette derimod vore indrollerede Germaner Skytset mod enkelte Jndivider. Med et frygteligt Slag true de saaledes for Øieblikket Toldforvalter, Generalkrigscommissair Michaelsen, der i Synderlighed er Gjenstand for deres snysende Had, til hvilket han maaskee har givet nogen Anledning derved, at han ingensinde har skyet sig, behørig at værdige Ultragermaniske Sottiser og Overdrivelse. De have nemlig stiftet et Complot at sprænge Harmonien", af hvilket Generalkrigscommissairen er Medlem, i Luften, og at stifte en ny Forening med den Betingelse, at han udelukkes fra samme. Sagen drives med megen Jver, og turde, hvis den lykkes, paradere i Lyngen som en vigtig Seier af Tydskheden over Danskheden. Om nu denne store Plan vil være at realisere, naturlig med Bestemthed, er ikke at forudsige, men vist bliver det dog stedse, at Navnene paa disse tappre Helte ville være værdige til at blive gjorte udødelige i Historien om Krigen mod Danstheden."¬
Aarhuus Stifts-Tidende, 1842-03-17
J Flensborg circulerer i denne Tid til Borgernes Underskrift et nyt Bønskrift til Kongen om et Laan paa Communens Regning til det projecterede Jernbane-Anlæg. Da den offentlige Mening er gunstigere stemt for Sagen nu end før, og mange af dens tidligere Modstandere have sat deres Navne paa Listen, haaber man et gunstigt Udfald. Selv Omegnens Bønder begynde nu at faae Øinene opfor en saadan Jernbanes Nytte, saaledes har f. Ex. Adelby Sogn tegnet sig for 17 Actier.
Aarhuus Stifts-Tidende, 1842-03-17
Til Rendsborg kom i disse Dage de første Rigsbankpenge, og modtoges der med stor Nysgierrighed. Skjøndt man ikke kan nægte, at Præget paa denne ny Skillemynt er fortrinlig smukt, har dog en Deel af Stadens Borgere undertegnet et Circulaire, hvori de forpligte sig til ikke at modtage Rigsbankmynt. Man er her som overalt i Hertugd. i spændt Forventning om, hvad Regjeringen vil gjøre derved. De stakkels Soldater ere især ilde farne, da de faae en Deel af deres knappe Lønning udbetalt i Rigsbank, som Jngen vil give dem noget for Søndagen den 6te Marts havde man ved Friederichstadt det usædvanlige og selv af de ældste Mennesker der paa Stedet aldrig for seete Skuespil, at en Stimmel af 100 til 12 Delphiner eller Tumlere, 8 a 10 Fod lange, baltrede sig i Eideren og satte længere op ad Strømmen. Formodentlig havde en eller anden usædvanlig Bevægelse i Nordsøen drevet dem derind.
Aarhuus Stifts-Tidende, 1842-03-17
At Fyenske Jnfanteri-Regiments Officerer have besluttet at tegne sig for to Actier til den danske Høiskole for Bondestanden i Sønderjylland, er et glædeligt Tidens Tegn. Raar Officererne - hedder det i en Anmeldelse derom i "Dannevirke af Hr. Feilberg - vise et saadant Sindelag mod Bondestanden, maa vel ogsaa den sidste Rest af Skræk for Kongens Tjeneste forjages af Sindet og give Plads far Tillid og Hengivenhed. Jeg er viis paa, at denne ædle Beslutning vil erfares med taknemmelig Glæde, og tor derfor offentlig paa Sønderjydernes Vegne bringe Regimentet deres Taksigelse."
Aarhuus Stifts-Tidende, 1842-03-17
Actietegningen til Oprettelse af en Høiskole for Bondestanden har den glædeligste Fremgang i det Nord-Slesvigske. Alene i det lille Sogn Medolden er taget 60 Actier. Fremad, Bondemænd, fremad, (hedder det i en Opfordring af forbemeldte Hr. Feilberg) Lad det blive aabenbart for Verden, at danske Bønder have Forstand og Lyst- og Kraft til at bygge paa egen Hæder og fremme sit eget sande Havn. Fremad Bondemænd, Fremad, Samler Eder og overveier, om ikke Kundskab er Magt, og en Magt som J savne. Fatter Beslutninger, som kunne hædre og gavne Eder selv og glæde Eders Venner, der stole paa rigelig Actietegning for den danske Høiskole i Sønderjylland. Hvor enkelt Mand ikke kan tage en heel Actie, der forene den hele By sig om een eller to, tre Lader kun ikke Sædetiden, gaae ubrugt hen, Hvor J have faaet, skal med Guds Hjælp Eders Børn glæde sig ved en velsignet Høst, J kortere Tid end 3 Aar har Døden bortrykket de tre, over hele Landet bekjendte udmærkede Heste og Studehandlere: Brødrene Olde, nemlig: Jacob Olde i Neuenbrock, Joachim Olde i Suderaue, og nu senest Claus Olde paa Schulterblatt.
Aarhuus Stifts-Tidende, 1842-03-17
Det mærkelige Opsving - hedder det i Aalb. Avis - i Prisen, Landeiendommene i de sidste Aar have naaet hos os, og den bestandige Stigen, de endnu synes at gaae imøde, har oftere været Gjenstand for Meddelelser og Meditationer i dette Blad. Hvor længe denne Conjunctur – om man saaledes maa betragte dette Tidsphænomen i sit Slags skal vedvare, er naturligviis vanskeligt af Nogen at forudsee eller forudsige. Dog synes de seneste Tegn at tale for, at Culminationen endnu ikke er naaet, især ved de større Eiendomme, hvor Udstykningen endnu stiller megen Fordeel i Udsigt, og vel fornemmelig i de nordligere Dele af Landet, hvor den fjernere Beliggenhed har ladet Eiendommenes Værdi været mindre paaskjønnet. Kokkedal skal saaledes uagtet dens fratraadte Eier har avanceret circa 54,000 ; ved den aarige Besiddelse, som han i sin Tid sagdes at have tilkjøbt sig for en enorm Priis- endnu være meget billigt solgt, saavel Gaarden som det til Fæsterne afhændede Gods. For Buderupholm fordrede Statsgjældsdirectionen for faa Aar siden med dens betydelige Skovareal forgiæves 120,000, og ogsaa dennes nærværende Salg til 100,000 18, uagtet den store Skov er frataget og lagt til Domainerne, ansees endnu for billigt, naar Eierne ville realisere Bøndergodset. Ved Salget af det skjønne Gods Steenalt ved Randers frembyder sig endnu den Mærkelighed, at Eieren kun en otte Dage forud havde forlangt 220,000 28, men da en ny Liebhaver indfandt sig, forhøiede sin Fordring, med 10,000 8, som han ogsaa tildeels obtinerede.
Aarhuus Stifts-Tidende, 1842-03-17
Paa Marselisborg ved Aarhuus, som tilhører Procurator Jngerslev, skal ogsaa i den sidste Tid være gjort høie Bud. – Ved Salget af Stenalt maa det forøvrigt beklages, at Jylland derved mister en af sine dueligste frisindede Stænderdeputerede, uden forsaavidt Hr. Nygaard maaskee maatte have forbeholdt sig, ikke inden denne Stænderdiæts Udløb at give Skjøde. J modsat Fald tager den første Suppleant, Commandeurcapitain Krieger til Vosnæsgaard, hvis politiske Anskuelser endnu ikke ere kjendte for Publicum, Sæde i Stændersalen.
Aarhuus Stifts-Tidende, 1842-03-17
For Kokkedahls Salg (hedder det i Aalb. Avis) havde Eieren, Proprietair Hastrup, ang. Bøndergodsets paatænkte Udstykning, i længere Tid, havt Conference med Regjeringen, hvis Mellemkomst hertil var ansøgt, eftersom Bønderne, som fra den tidligere Godsadministrations Tid bekjendt, paa dette Gods vare særdeles forarmede. Eieren havde til den Ende tilbudt, at sælge Bønderne Godset for en yderst lavt ansat Værdi, imod selv at tage Prioritet i Eiendommen for den samlede Kjøbesum, saafremt den kgl. Kasse vilde modtage Bøndernes Obligationer som Hypothek af Eieren, som vedblev at være personlig Debitor, og Godset saaledes kunde udgaae af Pantet, hvorved den kgl. Kasse aldeles beholdt den samme reelle Betryggelse. Men da Regjeringen har givet Afslag paa den ansøgte Assistence, udløser Hr. H. nu selv Bøndergodset af Pantet, og har for Størstedelen solgt Godset til Fæsterne til saare lavt ansatte Priser og imod at han selv tager Obligationer for hele Kjøbesummerne, med Undtagelse af en Enkelt, som har kunnet gjøre en ubetydelig Udbetaling: hvilken Selveiendomserhvervelse naturligviis har fremkaldt overordentlig Tilfredshed iblandt Bønderne. Salgsprisen for Bøndergodset udgjør tilsammen c. 54,000 38.
Aarhuus Stifts-Tidende, 1842-03-17
Sogneforstanderne i Piedsted, Gauerslund, Smidstrup og Høyen Sogne havde nylig foranstaltet et Provevalg af Amtsraader, hvorved de fleste Stemmer faldt paa dHrr. Propr. Linnemann til Haughuus, Major Jnqversen til Wiuffgaard, Justitsr. og Stænderdeputeret With, Propr. Hansen til Rug ballegaard, samt Propr. og Stænderd. Betzer i Stoustrup. Kort efter læstes i Veile Avis et Jnserat fra en Bonde, der beklager, at den egentlige Bondestand var bleven ganske udelukket fra det afholdte Prøvevalg. Da det blev yttret - siger han – at man ønskede at faae nogle Bønder valgte, var det blevet tilbageviist som noget ganske parader og som om det var slet ikke at tænke paa, at Bønder kunne de noget til at sættes ind i Amtsraadet. Han opfordrer derfor Sogneforstanderskaberne til at sørge for, enten ved et nyt Prøvevalg, maaskee rettest i Bjerge Herred, eller paa anden Maade, at der kommer Bønder med. Dersom vi Bønder - siger han sluttelig - ingen Bønder vælge, saa erklære vi os derved selv uduelige til at bestyre vore Anliggender, og det kan vi ikke forsvare."J Randers Avis opfordres Bondestanden, i Anledning af de nuværende Valg til Amtsraader, til Betænksomhed og Sammenhold. "Bonde, sørg for – tilføies der – at Du ved Mænd af Din Midte faaer stemme i Amtsraadet, eller i Mangel deraf, ved Mænd i omtrent lige Stilling med Dig, Mænd, hvis Redelighed og Dig hengivne Sind Du tør forlade Dig paa – henkast ikke Dit Valg iblinde, Det er af stor Vigtighed, thi Amtsraadet vil faae saare megen Jndflydelse paa Tingenes Gang, og da efter Forordn. 2 a 3 af Godseier=Klassen skulle have Sæde deri, saa er det en absolut Nødvendighed at Bondestanden vælger en nogenlunde passende Modvægt.
Aarhuus Stifts-Tidende, 1842-03-17
Ballonist Ellsner lod i Tirsdags i Viborg opstige en Ballon, der efter hans Annonce skulde gaae til en Høide af 500 Alen. Men det mislykkedes: Ballonen blev hængende i et Træ, og brændtes op.
Aarhuus Stifts-Tidende, 1842-03-17
Politimesteren i Horsens har seet sig foranlediget til at forbyde Byens Værtshuusholdere, at lade Læredrenge og lignende unge Personer spille og drikke i deres Huse, samt til at opfordre Mestere og Forældre til heri at være Politiet behjælpelig ved at vaage over, at de unge Mennesker ikke have for megen Frihed, og paa passende Maade beskjæftige dem i deres Fritimer. Læredrengene der i Byen havde i længere Tid besøgt Kipperne, og der afstedkommet mange Slags Uordener, indtil Politimesteren troede at gjøre bedre i at tillade dem, indtil et bestemt Klokkeslet at besøge visse Værtshuse, dog uden at de der maatte spille eller drikke. Paa denne Maade dreves Drengene ud af Kipperne. Det har imidlertid viist sig, at Værtshuusbesøget har ført til endnu større Uordener, og Politiet har nu ogsaa maattet forbyde samme. Men dette Forbud vil sandsynligt have til Følge, at Drengene igjen ville søge til Kipperne, hvilket Politiet nu vil søge at forhindre, men ikke alene være istand til at forebygge. Saalænge Forældre og Mestere ikke hertil ville virke i Forening med Politiet, vil dette kun beholde Valget mellem at drive Drengene fra Værtshusene til Kipperne, og fra Kipperne til Værtshusene. Erfaringen - hedder det sluttelig i Politibekjendtgjørelsen - har i den seneste Tid viist, for hvilke Farer disse unge Mennesker, naar de for meget ere overladte til dem selv, ere udsatte, og ingen brav Mand vil have det paa sin Samvittighed, at have bidraget til at styrte et ungt Menneske i Fordærvelse, der af Forsynet eller af Forældre og Værger var overdraget ham til Opdragelse og Omsorg.
Aarhuus Stifts-Tidende, 1842-03-17
Det kgl. Museum for nordiske Oldsager har endvidere modtaget fra Pastor Kiær i Schjødstrup et i en Gravhøi nær ved sidstnævnte By fundet Bronce sværd med Grebtunge, samt en Guld Fingerring i Form af et Baand med tre ophøiede og to riflede Striber, hvilket Redact, sidst havde forglemt.
Aarhuus Stifts-Tidende, 1842-03-17
Handels-Efterretninger. Hamborg, 8de Marts. Da de engelske Beretninger endnu bestandigt lyde ned staaende, synes Stemningen for Kornhandel endnu mere nedtrykket. Vore Speculanter foretage ikke noget, og Eierne af Kornvarer, som erkjende, at under disse Omstændigheder Salg ikke lade sig tiltvinge uden betydelige Offere, trænge sig ikke frem. Alt er flant, og ikke engang i Byg gjøres der nu noget. (H. Av.)
Aarhuus Stifts-Tidende, 1842-03-17
Bekjendtgjørelser. At Redacteuren af Bladet "Corsaren", Cand. philos. N. P. Morthensen, under Dags Dato er beordret tiltalt for ved en i bemeldte Blads a 73 indeholdt Artikel: "Det nye Krigsdampskibs Reparation, at have gjort sig skyldig i Overtrædelse af Trykkefriheds=Lovgivningen, det bliver herved i Overeensstemmelse med Forordningen. 27de Septbr. 1799. 18, bekjendtgjort. Det Kgl. Danske Cancelli, den 10de Marts 1842. Da det formeentlig kunde være hensigtsmæssigt, saaledes som i flere af Landers Amter er skeet, at foranstalte et Prøvevalg paa de 4 Amtsraader og 1 Suppleant, som overeensstemmende med Anordningen om Landcommunevæsenet af 13de Aug. f. A. af de mindre Grundeiere skal vælges for Skanderborg Amt, saa tage Undertegnede sig herved den Frihed at anmode samtlige Sogneforstanderskaber i bemeldte Amt om, at lade et af dets Medlemmer give Møde hos Hr. Kjøbmand Bang i Skanderborg, Onsdagen den 23de dennes, Kl. 10 Formiddag, for at det Fornødne i saa Henseende kan vorde foranstaltet. Den 14de Marts 1842. Nogle Formænd for Sogneforstander. skaber i ovenmeldte Amt.
Aarhuus Stifts-Tidende, 1842-03-17
Jfølge Begjæring af Fattigvæsenscommissionen hersteds, afholdes Licitation i Arbeidsanstalten, Tirsdagen den førstkommende 22de dennes, Formiddag Kl. 11 slet, over Leverance af færsk Oxekjød til Fattiglemmerne i April Qvartal d. A. Conditionerne erfares paa Licitationsstedet. Hvilket herved bekjendtgjøres. Aarhuus, den 12te Marts 1842. Fleischer.
Aarhuus Stifts-Tidende, 1842-03-17
Jfølge det Vedtagne i Boet efter afdøde Pastor Skougaard, afholdes Mandagen den 18de April førstkommende og paafølgende Dage, om Formiddagen Kl. 10, Auction i Ormslev Præstegaard, Ring Herred, over benævnte Boes Eiendele, bestaaende af Ind= og Udboe, Besætning og Jnventarium, hvoriblandt Borde, Stole, Chatoller, Kakkelovne, Sengeklæder, Linned, Dækketøi, en Deel forarbeidet Sølv, Messing og Kobber, 7 a 8 Heste, nogle Køer og Unghøveder, samt Faar, Vogne, Plouge, Harver, Seletøi m. m. Hads & Ning Herreders Contoir i Aarhuus, den 14de Marts 1842. Nyholm, const.